五言名句
1、北斗七星高,哥舒夜带刀。至今窥牧马,不敢过临洮。
2、苍苍竹林寺,杳杳钟声晚。荷笠带斜阳,青山独归远。
3、玉阶生白露,夜久侵罗袜。却下水晶帘,玲珑望秋月。
4、松下问童子,言师采药去。只在此山中,云深不知处。
5、绿蚁新醅酒,红泥小火炉。晚来天欲雪,能饮一杯无。
6、白日依山尽,黄河入海流。欲穷千里目,更上一层楼。
7、岭外音书绝,经冬复立春。近乡情更怯,不敢问来人。
8、终南阴岭秀,积雪浮云端。林表明霁色,城中增暮寒。
9、功盖三分国,名成八阵图。江流石不转,遗恨失吞吴。
10、昨夜裙带解,今朝虫子飞。铅华不可弃,莫是藁砧归。
11、故国三千里,深宫二十年。一声何满子,双泪落君前。
12、怀君属秋夜,散步咏凉天。空山松子落,幽人应未眠。
13、为嗔王录事,不寄草堂资。昨属愁春雨,能忘欲漏时。
14、美人卷珠帘,深坐蹙蛾眉。但见泪痕湿,不知心恨谁?
15、鸣筝金粟柱,素手玉房前。欲得周郎顾,时时误拂弦。
16、空山不见人,但闻人语响。返景入深林,复照青苔上。
17、三日入厨下,洗手作羹汤。未谙姑食性,先遣小姑尝。
18、众鸟高飞尽,孤云独去闲。相看两不厌,只有敬亭山。
19、君家何处住,妾住在横塘。停船暂借问,或恐是同乡。
20、泠泠七弦上,静听松风寒。古调虽自爱,今人多不弹。
21、独坐幽篁里,弹琴复长啸。深林人不知,明月来相照。
22、百宝装腰带,真珠络臂鞲。笑时花近眼,舞罢锦缠头。
23、绿蚁新醅酒,红泥小火炉。晚来天欲雪,能饮一杯无?
24、食出野田美。酒临远水倾。东流若未尽。应见别离情。
25、东来万里客,乱定几年归。肠断江城雁,高高正北飞。
26、空山不见人,但闻人语响。返影入深林,复照青苔上。
27、百年已过半,秋至转饥寒。为问彭州牧,何时救急难。
28、寥落古行宫,宫花寂寞红。白头宫女在,闲坐说玄宗。
29、君自故乡来,应知故乡事。来日绮窗前,寒梅著花未?
30、移舟泊烟渚,日暮客愁新。野旷天低树,江清月近人。
31、山中相送罢,日暮掩柴扉。春草明年绿,王孙归不归。
32、孤云将野鹤,岂向人间住!莫买沃洲山,时人已知处。
33、归山深浅去,须尽丘壑美。莫学武陵人,暂游桃源里。
34、东林送客处。月出白猿啼。笑别庐山远。何烦过虎溪。
35、向晚意不适,驱车登古原。夕阳无限好,只是近黄昏。
36、打起黄莺儿,莫教枝上啼。啼时惊妾梦,不得到辽西。
37、遗庙丹青古,空山草木长。犹闻辞后主,不复卧南阳。
38、千山鸟飞绝,万径人踪灭。孤舟蓑笠翁,独钓寒江雪。
39、江边踏青罢,回首见旌旗。风起春城暮,高楼鼓角悲。
40、红豆生南国,春来发几枝?愿君多采撷,此物最相思。